Ministarstva pravde i uprave po kantonima u Federaciji Bosne i Hercegovine

[mini|304x304piksel|Kantoni [Federacija Bosne i Hercegovine|Federacije Bosne i Hercegovine]]
**Ministarstvo pravde i uprave** čini jedno od ministarstava kantonalnih vlada u Federaciji Bosne i Hercegovine, nadležno za pravosuđe i lokalnu samoupravu. 
## Historija 
Godine 1992, nakon sticanja nezavisnosti Republike Bosne i Hercegovine od Socijalističke Federativne Republike Jugoslavije (SFRJ), osnovano je Ministarstvo pravosuđa i uprave Republike Bosne i Hercegovine, a za ministra je tada imenovan Ranko Nikolić. Nakon potpisivanja Vašingtonski sporazum kojim je okončan bošnjačko-hrvatski sukob u novom sazivu Vlade Republike/Federacije Bosne i Hercegovine, ministarstvo je preimenovano u Ministarstvo pravde Republike Bosne i Hercegovine.

Nakon rata u Bosni i Hercegovini i potpisivanja Dejtonskog mirovnog sporazuma, tokom prijelaznog perioda od 30. januara 1996. do 3. januara 1997, postojalo je privremeno Ministarstvo pravde i opće uprave Republike Bosne i Hercegovine. Nakon toga, a s obzirom na ustavne nadležnosti, nadležnost nad pravosuđem i upravom pripalo je entitetima – Federaciji Bosne i Hercegovine i Republici Srpskoj – nakon čega su formirani Ministarstvo pravde Federacije Bosne i Hercegovine i Ministarstvo pravde Republike Srpske. Također, dio nadležnosti pripalo je i kantonima Federacije BiH, pa su i u njima ubrzo forimirana kantonalna ministarstva pravde.

## Nadležnosti 
Glavna osoba u kantonalnom ministarstvu pravde i uprave je ministar ili ministrica pravde i uprave, koji ima pravo na jednog sekretara, dok je broj pomoćnika nejednako raspoređen po kantonima.

### Djelokrug 
Ministarstvo pravde i uprave obavlja upravne, stručne i druge poslove koje se odnose na ostvarivanje nadležnosti kantona Federacije BiH u pravdi i upravi. To podrazumijeva:

* Osposabljavanje kadrova i uslova za rad kantonalnih sudova, tužilaštava, pravobranilinaštava i službi pravne pomoći, te kazneno-popravnih sudova na području kantona, te nadzor nad njima
* pomaganje kantonalnoj skupštini u provođenju istrage iz člana V-2-7 (5) Ustava Federacije
* Poduzimanje svih potrebinh mjera i zaštite ljudskih prava utvrđenih u članu II.A.1-7. Ustava Federacije i Aneks Ustava
* nadzor nad advokatima i notarima na području kantona
* organizovanje polaganja pravosudnog ispita sa ministarstvom pravde FBiH
* Organizovanje i sprovođenje polaganja stručnog upravnog ispita za radnike kantonalne uprave
* Poslove koje se odnose na amnestiju i oprost krivičnih djela (u okviru kantonalnih zakona)
* Izvršenje krivičnih i prekršajnih sankcija iz nadležnosti kantona
* nadziranje sistema državne uprave, organizaciju i način rada kantonalnih upravnih organa
* da nadzire izvršenje prava i dužnosti kantonalnih organa uprave, te korištenje i raspolaganje kantonalnih sredstava
* Inspekcijski nadzor nad radom kantonalnih, općinskih i gradskih tijela uprave o ostvarivanju sustava državne uprave, provođenja propisa o općem upravnom postupku, posebnim upravnim postupcima i propisima o uredskom poslovanju, radnim odnosima radnika u tijelima uprave kantona i jedinicama lokalne samouprave
* Stručno obrazovanje i usavršavanje radnika u organima uprave i drugim tijelima kantona i jedinica lokalne samouprave
* rješavanje sporova u drugom stepenu (iz svojih nadležnosti)
* pripremanje nacrta zakona i drugih propisa iz svoje nadležnosti
* obavljanje poslova javne uprave u skladu sa kantonalnim zakonom
* nadziranje, te pripremanje i predlaganje mjera za unaprjeđenje lokalne samouprave

i druge poslove utvrđene zakonom.

## Ministarstva pravde i uprave kantona 
### Unsko-sanski kanton 
Ministarstvo pravosuđa i uprave Unsko-sanskog kantona (**MPU USK**) sastoji se od 5 sektora (sektor za upravu i upravljanje ljudskim resursima, za pravosuđe, izvršenje alternativnih krivičnih sankcija i registar udruženja, za poslove operativne jedinice trezora, za kontrolu i unos podataka i za kancelarijsko poslovanje i administrativno tehničke poslove). Sjedište ministarstva nalazi se na adresi Alije Đerzeleza br. 2, u Bihaću. Na čelu ministarstva nalazi se ministar Dragan Polimanac (SDA).

### Posavski kanton 
Ministarstvo pravosuđa i uprave Posavskog kantona (**MPU PK**) sastoji se od 2 sektora (za pravosuđe i za upravu). Sjedište ministarstva nalazi se na adresi Aleja mira bb, u Odžaku. Na čelu ministarstva nalazi se ministar Mirsad Ahmetović (SDP BiH).

### Tuzlanski kanton 
Ministarstvo pravosuđa i uprave Tuzlanskog kantona (**MINPU TK**) sastoji se od 2 sektora (za pravosuđe i upravu i za finansijsko-računovodstvene poslove). Sjedište ministarstva nalazi se na adresi Džafer mahala br. 51, u Tuzli. Na čelu ministarstva nalazi se ministrica Nataša Marošević (DF).

### Zeničko-dobojski kanton 
Ministarstvo za pravosuđe i upravu Zeničko-dobojskog kantona (**MPU ZDK**) sastoji se od 2 sektora (za pravosuđe i za upravu). Sjedište ministarstva nalazi se na adresi Kučukovići br. 2, u Zenici. Na čelu ministarstva nalazi se ministar Nebojša Nikolić (SDA).

### Bosansko-podrinjski kanton Goražde 
Ministarstvo za pravosuđe, upravu i radne odnose Bosansko-podrinjskog kantona Goražde (**MPR BPKG**) sastoji se od 5 sektora (za normativno pravne i upravno pravne poslove, za upravno rješavanje, za rad, zapošljavanje i penzijsko-invalidsko osiguranje, za personalne poslove i za administrativno-pravne poslove). Sjedište ministarstva nalazi se na adresi 1. slavne višegradske brigade br. 2a, u Goraždu. Na čelu ministarstva nalazi se ministrica Nataša Danojlić (NiP).

### Srednjobosanski kanton 
Ministarstvo pravosuđa i uprave Srednjobosanskog kantona (**MPU SBK**) sastoji se od 2 sektora (za pravosuđe i za upravu). Sjedište ministarstva nalazi se na adresi Stanična br. 43, u Travniku**.** Na čelu ministarstva nalazi se ministrica Božana Petrović (HDZ BiH).

### Hercegovačko-neretvanski kanton 
Ministarstvo pravosuđa, uprave i lokalne samouprave Hercegovačko-neretvanskog kantona (**MPULS HNK**) sastoji se od 2 sektora (za pravosuđe i za upravu i lokalnu samoupravu). Sjedište ministarstva nalazi se na adresi Maršala Tita br. 91, u Mostaru**.** Na čelu ministarstva nalazi se ministar Goran Karanović (Nezav.).

### Zapadnohercegovački kanton 
Ministarstvo pravosuđa i uprave Zapadnohercegovačkog kantona (**MPIU ZHK**) sastoji se od 3 sektora (za pravosuđe, za upravu i propise i za opće i računovodstvene poslove). Sjedište ministarstva nalazi se na adresi Stjepana Radića br. 37b, u Širokom Brijegu**.** Na čelu ministarstva nalazi se ministar Vjekoslav Lasić (HDZ BiH).

### Kanton Sarajevo 
Ministarstvo pravde i uprave Kantona Sarajevo (**MPU KS**) sastoji se od 2 sektora (za propise i za pravosuđe i izvršenje sankcija i mjera). Sjedište ministarstva nalazi se na adresi Reisa Džemaludina Čauševića br. 1, u Sarajevu. Na čelu ministarstva nalazi se ministrica Darja Softić Kadenić (NS).

### Kanton 10 
Ministarstvo pravosuđa i uprave Kantona 10 (**MPU K10**) sastoji se od 2 sektora (za pravosuđe i za upravu). Sjedište ministarstva nalazi se na adresi Stjepana II Kotromanića br. 16, u Livnu. Na čelu ministarstva nalazi se ministrica Aleksandar Rodić.

## Također pogledajte 
* Ministarstvo pravde i opće uprave Republike Bosne i Hercegovine
* Ministarstvo pravde Bosne i Hercegovine
* Ministarstvo pravde Republike Srpske
* Ministarstvo uprave i lokalne samouprave Republike Srpske
* Ministarstvo pravde Federacije Bosne i Hercegovine
* Ministarstva unutrašnjih poslova po kantonima u Federaciji Bosne i Hercegovine
* Ministarstva finansija po kantonima u Federaciji Bosne i Hercegovine
* Ministarstva privrede po kantonima u Federaciji Bosne i Hercegovine
* Ministarstva saobraćaja po kantonima u Federaciji Bosne i Hercegovine
* Ministarstva rada, socijalne politike i izbjeglica po kantonima u Federaciji Bosne i Hercegovine
* Ministarstva za boračka pitanja po kantonima u Federaciji Bosne i Hercegovine
* Ministarstva zdravstva po kantonima u Federaciji Bosne i Hercegovine
* Ministarstva obrazovanja, nauke, kulture i sporta po kantonima u Federaciji Bosne i Hercegovine
* Ministarstva zaštite okoliša i prostornog uređenja po kantonima u Federaciji Bosne i Hercegovine
* Ministarstva poljoprivrede, vodoprivrede i šumarstva po kantonima u Federaciji Bosne i Hercegovine

## Reference 
Kategorija:Ministarstva vlada kantona u Federaciji Bosne i Hercegovine
Kategorija:Institucije Unsko-sanskog kantona
Kategorija:Institucije Posavskog kantona
Kategorija:Institucije Tuzlanskog kantona
Kategorija:Institucije Zeničko-dobojskog kantona
Kategorija:Institucije Bosansko-podrinjskog kantona Goražde
Kategorija:Institucije Srednjobosanskog kantona
Kategorija:Institucije Hercegovačko-neretvanskog kantona
Kategorija:Institucije Zapadnohercegovačkog kantona
Kategorija:Institucije Kantona Sarajevo
Kategorija:Institucije Kantona 10